Da Anton Andresen døde i 1931 overtok sønnen, børsemaker Sverre Andresen (1886-1955) som blant annet hadde en treårig utdannelse i faget fra Tyskland. Etter at Krag-Jørgensen-geværet kom i produksjon ved århundreskiftet falt etterhvert forretningens geværproduksjon helt bort da Krag-Jørgensen ikke var mulig å produsere på håndverksmessig basis. Forretningen satte etterhvert i gang med produksjon av enkeltløpete hagler og gikk over til salg og service av gevær. Produksjonen av ammunisjon fortsatte også en tid.